Carega ełètrega

La carega ełètrega el ze un strumento doparà par l'ezecusion de łe condane a morte doparà in vari stai moderni (intrà i cuałi i Stati Unii d'Amèrica, inte el cuało ła ze sta introduzesta par ła prima volta inte el 1888Craig Brandon The Electric Chair: An Unnatural American History page 12) par finałizar ła condana capitałe inflizesta dal zùdeze al condanà.

 Magnera de ezecusion 
El condanà el vien fazesto sentar sora de na particułare carega e in sta pozision łe ghe vien trasmeteste forte descarghe de corente ełètrega (da 500 ai 2.000 volt): in tal magnera el deceso el vien cauzà da l'aresto cardiaco e da ła paràłize respiratòria.

La carega ełètrega ła ze sta de frecuente critegada par el so funsionamento màcabro: sta cuà de fato ła procura consevense ciaramente devastanti in cuanto i òrgani del corpo uman i se bruza, dasando al condanà un tenpo de soravivensa de 10-15 minuti (ła ghijotina, par ezénpio, ła da un tenpo de soravivensa de 1-2 minuti sirca).

Raramente càpita anca che ła prima scosa no ła bàstee dasando el condanà incosente, ma i so òrgani interni i contìnua funsionare: in sti cazi se recore a na seconda scosa, e inte l'evegnensa anca altre seventi, finmente che no se riva a ła morte del condanà.

 Notasion 

Altri projeti

 Linganbi foresti 

Categoria:Pene de morte par tipo